שימו לב - המופעים באפק מתחילים בשעה 19:00 בדיוק - יש להקדים הגעהמספר המקומות מוגבל ולא תתאפשר כניסת מבקרים מעבר למספר המאושר.
עבודות הנגשה בגן לאומי תל מגידובגן לאומי תל מגידו מתבצעות עבודות הנגשה. העבודות יושלמו לקראת תחילת חודש אוקטובר 2016חניון לילה גן לאומי אשקלון מלא בסופ''ש 18-20.8בסוף השבוע 25-27.8.2016 חניון הלילה בגן לאומי אשקלון מלא עד אפס מקוםבגן לאומי ברעם מתבצעות עבודות הנגשהבשל עבודות הנגשה המתקיימות בסמוך לבית הכנסת העתיק בגן לאומי ברעם, הרבה אבק וכלים מכניים נוסעים ברחבת הדשא. העבודות ימשכו עד סוף ספטמבר 2016בשמורת טבע עין אפק מתבצעות עבודות לצרכי הנגשה החל מתאריך 17.8.16אזורים בהם תתבצע עבודת בנייה יהיו מסומנים וסגורים למעבר מבקרים. תהיה הכוונה לדרכים חלופיות.
במהלך העבודות אסורה ומסוכנת הכניסה לאתר הגלישה!
הדרכות ללא תשלום בגן לאומי קיסריה לא יתקיימו בשבתות חודש אוגוסט מדריכי גן קהילה יוצאים לחופשה במהלך חודש אוגוסט 2016. נשמח לראותכם שוב החל מחודש ספטמבר, בכל שבת, יציאה לסיורים משער העיר העתיקה ומשער התיאטרון בשעות 11:00, 12:00, 13:00. חי בר כרמל פתוח לקהל הרחב בתקופת בין הזמניםהחל מיום ב' 15.8.2016 ועד ראש חודש אלול 3.9.2016 שמורת טבע חי-בר כרמל תהיה פתוחה לקהל הרחב (בתשלום כרגיל) גם באמצע השבוע ללא תאום מראש לבודדים. עין חניה ועין לבן סגורים עד להודעה חדשהבשל עבודות שיקום ופיתוח, האתרים עין חניה ועין לבן סגורים עד להודעה חדשה - הכניסה אליהם אסורה ומסוכנת.
סגירת מסלול - קרן סרטבה עקב בעיות בטיחות נסגר עד להודעה חדשה המסלול העולה מכיוון מזרח לקרן הסרטבה מסלול נחל יתלה סגור למטיילים בעקבות בעיית בטיחותבשל בעיה בטיחותית במסלול שמורת טבע נחל יתלה, אסורה ההליכה בשביל מספר 9216 המסומן אדום – מכיוון מבוא חורון עד חיבור השביל האדום עם השביל הכחול שמספרו 9340איסור כניסה למצוקי גיתה בשמורת טבע נחל בית העמקמסיבות בטיחות חל איסור מוחלט להיכנס לאזור מצוקי גיתה בתחום שמורת הטבע נחל בית העמק עד להודעה חדשה.
מצאתם גוזל?! כאשר ציפורים צעירות לומדות לעוף זה טבעי לחלוטין שיפלו מפעם לפעם בדומה לילדים שלומדים ללכת.
שימור נופי מפלים ומצוקים, הנדירים מאוד בישראל ומקיימים עולם עשיר של מיני חי וצומח.ערכי מורשת: טחנות קמח ושרידי שביל קדום (נקובתא דעיון)שרידי עיר קדומה, אתר מורשת חשוב בישראל מיני צומח ייחודיים לשמורה: ארנין ההרים (צמח הגדל בארץ רק כאן) ומינים נדירים נוספים, כגון אדר סורי (האתר היחיד שהוא צומח בו בין החרמון והרי מירון), מישויה פעמונית, הציפור כותלי, חסרי חוליות ייחודיים ואחרים.
אצבע הגליל. השמורה צמודה למושבה מטולה מכיוון מזרח, קרוב מאוד לגבול עם לבנון.
• הזרמת מים בקיץ – מטבעו נחל עיון הוא נחל איתן הזורם כל השנה. במהלך המאה ה-20 החלו החקלאים בלבנון לנצל את כל מי המעיינות במהלך הקיץ, והנחל הפך לנחל אכזב. שנים ארוכות היו המפלים יבשים בקיץ, והדגים שרדו רק בכמה ברכות עמוקות ומוצלות. בהיעדר אפשרות מדינית לשחרר את מי המעיינות לזרימה בנחל, יזמה רשות הטבע והגנים הזרמת מים מלאכותית בחודשי הקיץ מקידוחים באזור נחל דן. הובלת המים החלה בשנת 2009, והיא נמשכת מאז בכל שנה.
• ניטור מיני חי וצומח בשמורה – במי הנחל חיים מגוון מיני חסרי חוליות, חלקם נדירים. עם הזרמת המים לשמורה בקיץ, עלה חשש לפגיעה בשוגג בערכי הטבע הייחודיים לשמורה. כדי למנוע פגיעה כזאת נערכים כיום בשמורה מחקרים וסקרים עונתיים, שמטרתם לבדוק את השפעות ההזרמה המלאכותית על המערכת האקולוגית הרגישה. במיוחד נבחן מצבן של כמה קבוצות בעלי חיים: דגים, חלזונות מים (שחריר הנחלים) ועוד.
• ממשק חקלאות – השמורה גובלת בשטחים חקלאיים פרטיים. לאורך שנים ניכר "לחץ חקלאי" על השמורה – היו פלישות חקלאיות של הכשרת קרקע בשולי תחום השמורה כדי להרחיב את המטעים, ונערך ציד בלתי חוקי על ידי הצבת מלכודות בתחום השמורה ובשוליה. תופעות אלו מחייבות פיקוח שוטף כדי לבלום את הפגיעה המתמשכת בשמורה.
• שמירה על הצומח בשמורה – בשטח השמורה מתבצעת אכיפה שוטפת של האיסור לקטוף צמחי תבלין ופרחי בר.
• טיפול במיני צומח פולשים – לאורך השנים ניטעו בשמורה כמה חורשות איקליפטוס, ומהן התפשטו זרעי איקליפטוסים לאורך הנחל. עץ זה, ממוצא אוסטרלי, צומח לגובה רב ומטיל צל כבד הדוחק את מיני הבר המקומיים. בשנים האחרונות נכרתו חלק מהאיקליפטוסים כדי לשפר את תפקודה האקולוגי של השמורה. כמו כן נעקרו צמחי קיקיון וזריעים של עצי אורן, שאינו גדל בקרבת השמורה באופן טבעי.
• מניעת סחף – המדרונות התלולים של הנחל חשופים לסחף מואץ, בפרט בשולי השטחים החקלאיים והשטחים הבנויים של המושבה מטולה. כדי לעצור את הסחף הוקמו מסלעות בכמה נקודות בשמורה.
• הנגשת מסלול ההליכה – הנגשה זו כללה הקמתם של גשרי עץ במסלול ההליכה, והסדרת שביל גישה לציבור המתקשה בהליכה ולמשפחות המטיילות עם עגלות ילדים.
• הסדרת ברכות שכשוך – כניסה של מבקרים ונופשים רבים למי הנחל משפיעה לרעה על איכות המים, מביאה להרחפת קרקע ולירידה בכמות החמצן הזמין לדגים ולחסרי חוליות. הנטייה של מבקרים לפנות אבנים מקרקעית הברכות תורמת אף היא להיעלמות מקומות המסתור המשמשים את בעלי החיים במקום. כדי לשפר את חוויית הביקור וכדי להגביל את השפעת המטיילים לאזור מצומצם בנחל, הוקמו בקרבת החניון שלוש ברכות טבילה ושכשוך, המאפשרות לטבול במים הצוננים תוך הגבלת השפעת המטיילים לאזור מצומצם בנחל.
החי השילוב הייחודי בין מצוקים נישאים למים זורמים יוצר עולם חי מגוון. במיוחד ראויים לציון כמה מיני דגים ומגוון רחב של חסרי חוליות המתקיימים במי הנחל כל ימות השנה. המצוקים הנישאים משמשים אתר קינון של יוני סלע, ואף לגְדול דורסי הלילה בישראל – האוח.
בעל החיים המזוהה ביותר עם השמורה הוא הציפור כותלי – ציפור נדירה בישראל, שצבעה אדום עז, והיא מגיעה אלינו לביקורים קצרים בחורף ושוכנת באזורי מצוקים. שמורות הטבע נחל עיון ושמורת הטבע הארבל הן המקומות הטובים ביותר בישראל לפגוש בציפור זו. במצוקים מקננות יוני סלע (המעורבות כיום עם יוני בית), ומקנן כאן גם זוג אוחים. המצוקים התלולים אינם נוחים לפעילות יונקים גדולים, אולם בשמורה חיים גם חזירי בר ודרבנים.
בערוץ הזורם בולטים במיוחד חסרי חוליות למיניהם: סרטני נחלים, שפיריות ושפריריות, סרטנים ירודים וחרקי מים. סקר בשנת 2002 זיהה בנחל 57 מיני חסרי חוליות גדולים, שלושה מיני דו-חיים ושני מיני דגים. שני מיני חרקי מים תועדו בישראל רק בשמורה זו. עם חידוש הזרימה בקיץ על ידי הזרמת מים מנחל דן, עלו חששות לפגיעה במגוון חסרי החוליות הייחודיים לנחל עיון, שחלקם אינם חיים בשמורת הדן. כדי לצמצם את הפגיעה במינים הנדירים, נערך ניטור שוטף של מגוון המינים שבנחל. כניסה של מבקרים רבים למים פוגעת גם היא בפעילותם של חסרי החוליות, ומשום כך – וגם משיקולי בטיחות – הכניסה למים אסורה בתחומי השמורה, מלבד בברכות השכשוך בחלקה הדרומי של השמורה.
בשמורה אפשר לפגוש גם צמחייה ים-תיכונית אופיינית, וגם צמחייה ערבתית וצמחי בתי גידול לחים. נוף הצומח משלב כתמי חורש ים-תיכוני, צומח גדות נחלים, וכן אזורי בתה ושיחייה בשטחים היובשניים המרוחקים מהנחל הזורם. הנדיר שבצמחי השמורה הוא ארנין ההרים, קוץ ממשפחת המורכבים, שעליו מזכירים מאוד עלי אורן, וידוע בארץ רק כאן ובחרמון. מינים נדירים אחרים הם מישויה פעמונית ואדר סורי. במצוקים ובטרשים בולטת מאוד באביב פריחת חלבלוב מגובשש, אך גם מינים נוספים, שכמה מהם יוצרים מרבדי פריחה בעונות השונות, כגון חצב מצוי (ב"גבעת החצבים"), צמר מפוצל (ליד מצפור התנור), גביעונית הלבנון וקוציץ סורי. לאורך הערוץ הזורם בולטים עצי ערבה וצמחי עבקנה שכיח. כדי לעמוד כראוי על השתנות הצומח בשמורה לאורך השנים, הוקמו בה חלקות מעקב ומתבצע ניטור שנתי של מיני הצומח.
בתחום השמורה יורד נחל עיון מרום 500 מ' (בשולי עמק עיון) לרום 350 מ' ביציאתו לעמק החולה. הפרש הגבהים הזה נתן את אותותיו בשטח בדמות קניון עמוק, ובו חמישה מפלים, כמה מהם הם מפלי המים הזורמים הגבוהים ביותר בישראל (מפל הטחנה ומפל התנור). לאורך הקניון עוברים כמה שברים גאולוגיים, וחלקו העליון חתור בגיר קירטוני. עיקר הקניון חתור בשכבת תלכיד נחלים, ואילו במורד הקניון נחשף גיר מתקופת האיאוקן.
בנחל עיון התקיים במשך שנים מצב ייחודי מעשה ידי אדם – מעיינות איתן ונחל אכזב. המעיינות העיקריים בנחל נובעים בשטח לבנון (עין אל-קוצייר ועין דרדרה), ובכל קיץ מנוצלים המים כולם בידי חקלאים לבנונים, מצב שהביא להתייבשות הנחל בתחומי ישראל. מאז שנת 2009 השתנה המצב, בעקבות העברת מים יזומה ממעיינות הדן אל השמורה.
ניתן להיכנס למסלול הארוך עד שעה וחצי לפני שעת הסגירה הרשומה.
יחיד: מבוגר: 29 ש"ח, ילד: 15 ש"ח,קבוצה(מעל 30 איש): מבוגר: 23 ש"ח, ילד 14 ש"ח.